Hoe meet jy 'n nasie se opvoeding? | Netwerk24
Hoe meet jy 'n nasie se opvoeding?
Carl van die Strand
Om 'n nasie se opvoeding te meet is maklik – kom op 'n lekker warm Sondagmiddag na die Strand. Wat sal jy vind? Voertuie orals geparkeer – in systrate en op sypaadjies – en elkeen probeer sy musiek harder speel as die een langsaan. Die drank vloei en saam met die besopenheid word daar geürineer en ontlas net daar waar jy jou dronknes het of in die naaste tuin van 'n huis.
Daar word geparkeer op geel strepe en voor inritte – en waag nou net om iets daaroor te sê. Dan moet jy redeneer met 'n dronk "toeris". Dit is dan ook hierdie dronk toeriste wie se kinders so wegraak, want pa en ma is dronk.
Die vullis (plastieksakke, koeldrankbottels, drankbottels, wegneemetehouers, ensovoorts) word dan net so gegooi op die strand en sypaadjies, want dit word mos gesien as werkskepping deur die dronk, nou al bostuklose, vrouetoeris. Die ergste is, al hierdie toeriste is stemgeregtig.